Þrjátíu og þrjú eru látin í árásum Ísraelshers á Gaza það sem af er degi. Forsætisráðherra Ísraels segir hörku beitt þar til öryggi þeirra verði tryggt. Öryggisráð Sameinuðu þjóðana ræðir stöðuna á opnum fundi síðar í dag.
Í morgun féllu þrjátíu og þrjú í einni og sömu árásinni á Gaza, sem eru sú mannskæðasta til þess. Frá því á mánudag hafa minnst 180 látist í árásum Ísraelshers, á meðal þeirra eru að minnsta kosti 52 börn. Tíu Ísraelar hafa látið lífið í flugskeytaárásum Hamas og Islamic Jihad til þessa, þar af tvö börn. Benjamín Netanjahú, forsætisráðherra Ísraels, segir milljónir Ísraela hafa þurft að leita skjóls í loftvarnarbyrgjum síðustu daga.
Israel has responded forcefully to these attacks and we will continue to respond forcefully until the security of our people is reinstated and restored.
Hann segir að haldið verði áfram að bregðast við af hörku, þar til öryggi Ísraela verði tryggt.
Það vakti hörð viðbrögð margra þegar Ísraelsher sprengdi í loft upp skrifstofur alþjóðlegra fjölmiðla í gær, þar á meðal AP og Al Jazeera. Íbúar í byggingunni og þau sem þar störfuðu fengu klukkustund til þess að forða sér.
"They vacated the premises before the target was destroyed and that's why you don't hear of casualties from these collapsing terror towers, because we take special care to avoid these civil casualties."
Netanjahú segir að viðvörunin hafi gert það að verkum að enginn var drepinn í árásinni, við reynum allt til að forðast dauðsföll almennra borgara segir hann.
We narrowly escaped a huge loss of life. We had 12 journalists in that building and those brave journalists not only got out, but they were able to salvage much of our equipment because it's important that we continue to tell this story.
Gary Pruitt, forstjóri AP, segir þau hafa sloppið naumlega við mannfall. 12 fréttamenn þeirra á staðnum hafi komist út og þau hafi einnig náð að bjarga stærstum hluta búnaðarins.
Að söng ísraelskra stjórnvalda voru Hamas-samtökin með starfsemi í byggingunni sem ógnaði öryggi Ísraels. Þetta er dregið í efa í yfirlýsingu fréttastofu AP. Þar er kallað eftir því að ísraelsk stjórnvöld færi sönnur á mál sitt. AP hefur haft aðsetur í byggingunni í fimmtán ár og engin merki séð um Hamas. Við athugum það eftir okkar bestu getu enda myndum við aldrei stofna starfsfólki okkar í hættu, segir í yfirlýsingunni.
Í frétt Al Jazeera er farið yfir atburðarásina. Þar kemur fram að al-Jalaa byggingin hafi verið ellefu hæðir og þar var aðeins ein lyfta sem virkaði. Þar voru sextíu íbúðir og nokkur fjöldi skrifstofa. Börn og eldra fólk gengu fyrir í lyftunni og aðrir hlupu upp og niður stigana og reyndu að hafa með sér allt hvað þau gátu. Þau sem höfðu tök á gripu börn með sér niður stigana. Fréttamenn AP og Jawad Mahdi eigandi byggingarinnar reyndu að fá auka tíu mínútur til þess að ná í myndatökuvélar og annan búnað sem varð eftir.
Beiðninni var hafnað og stuttu síðar var byggingin sprengd i loft upp. Öryggisráð Sameinuðu þjóðanna kemur saman á opnum fjarfundi klukkan tvö í dag, til að ræða stöðu mála. Fulltrúar Noregs, Kína og Túnis óskuðu eftir fundinum sem stóð til að færi fram síðasta föstudag en Bandaríkin höfnuðu því og var honum því frestað.
Dauðsföllum fjölgar hratt á Gaza, 52 börn hafa verið drepin í árásum síðan á mánudag. Forsætisráðherra Ísraels segir að hörku verði beitt þar til öryggi Ísraela sé tryggt. 